

**ประกาศองค์การบริหารส่วนตำบลจอหอ**

**เรื่อง** **ประมูลซื้อรถยนต์บรรทุกขยะมูลฝอบแบบอัดท้าย ขนาดความจุไม่น้อยกว่า 12 ลูกบาศก์เมตร**

**จำนวน 1 คัน ด้วยระบบอิเล็กทรอนิกส์ (ครั้งที่ 2)**

......................................................................................................

 ด้วยองค์การบริหารส่วนตำบลจอหอ อำเภอเมืองนครราชสีมา จังหวัดนครราชสีมา มีความประสงค์จะประมูลซื้อครุภัณฑ์ยานพาหนะและขนส่ง เพื่อจัดซื้อรถบรรทุกขยะมูลฝอยแบบอัดท้าย ตัวรถชนิด 6 ล้อ เครื่องยนต์ดีเซลขนาดไม่น้อยกว่า 6 สูบ 4 จังหวะ มีกำลังแรงม้าสูงสุดไม่น้อยกว่า 210 แรงม้า ตอนท้ายหลังเก๋งติดตั้งตู้บรรทุกขยะมูลฝอยมีขนาดความจุไม่น้อยกว่า 12 ลูกบาศก์เมตร ด้วยการประมูลโดยระบบอิเลคทรอนิกส์ (e-Auction) จำนวน 1 คัน วงเงินงบประมาณ 2,900,000.- บาท (-สองล้านเก้าแสนบาทถ้วน-) ด้วยระบบอิเล็กทรอนิกส์

 **ผู้มีสิทธิเสนอราคาจะต้องมีคุณสมบัติดังต่อไปนี้**

 1. เป็นผู้มีอาชีพขายพัสดุที่ประมูลซื้อด้วยระบบอิเล็กทรอนิกส์ดังกล่าว

 2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น และได้แจ้งเวียนชื่อแล้ว

 3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลจอหอ ณ วันที่ประกาศ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประมูลซื้อด้วยระบบอิเล็กทรอนิกส์ครั้งนี้

 5. ผู้ประสงค์จะเสนอราคาต้องเป็นบุคคลหรือนิติบุคคลที่มีคุณสมบัติและปฏิบัติตามเงื่อนไขตามประกาศคณะกรรมการป้องกันและปราบปรามการทุจริตแห่งชาติ เรื่องหลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ พ.ศ. 2554 และฉบับแก้ไขเพิ่มเติม ดังนี้

 5.1 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 5.2 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

- 2 -

 5.3 คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงิน แต่ละครั้งซึ่งมูลค่าไม่เกินสามหมื่นบาท คู่สัญญาอาจรับจ่ายเป็นเงินสดก็ได้

กำหนดยื่นเอกสารประมูลซื้อด้วยระบบอิเล็กทรอนิกส์ ใน**วันที่ 29 กรกฎาคม 2556** ระหว่าง**เวลา 10.00 น. ถึงเวลา 11.00 น.** ณ กองคลัง องค์การบริหารส่วนตำบลจอหอ และประกาศรายชื่อผู้มีสิทธิได้รับการคัดเลือกให้เข้าเสนอราคา ในวันที่  **2 สิงหาคม 2556** ตั้งแต่เวลา 14.00 น. เป็นต้นไป

 กำหนดวันเวลาประมูลซื้อด้วยระบบอิเล็กทรอนิกส์ ใน**วันที่ 9 สิงหาคม 2556** ระหว่าง**เวลา 10.00 น. ถึงเวลา 10.30 น.**

 ผู้สนใจติดต่อซื้อเอกสารประมูลซื้อด้วยระบบอิเล็กทรอนิกส์ในราคาชุดละ 1,000.- บาท (-หนึ่งพันบาทถ้วน-) ได้ที่กองคลัง องค์การบริหารส่วนตำบลจอหอ ระหว่าง**วันที่ 8 - 17 กรกฎาคม 2556**  ดูรายละเอียดได้ที่ www.gprocurement.go.th ของกรมบัญชีกลาง หรือสอบถามทางโทรศัพท์หมายเลข 0-4437-2079 ในวันและเวลาราชการ

 ประกาศ ณ วันที่ 8 กรกฎาคม พ.ศ. 2556

(นายบุญเทียม ถิ่นโคกสูง)

 นายกองค์การบริหารส่วนตำบลจอหอ